2023 9 8
7.2.10.3.
LT
Europos Sąjungos oficialusis leidinys
L 222/459
I n f r a s t r u k t ū r o s v a l d y t o jo i r ge l e ž i n k e l i o į m o n ė s p a r e i g o s
7.2.10.3.1.
I n f ra s t r u k t ū r o s v a l d y t o j o p a r e i g o s Jeigu nustatoma, kad vienos iš klaidų, aprašytų 7.2.10.1 punkte, poveikis infrastruktūros valdytojo tinklui yra nepriimtinas, infrastruktūros valdytojas, remdamasis informacija, kurią anksčiau pateikė riedmenų gamintojai, užpildydami ESGA klausimynus, nustato ERTMS riedmenis, kuriems leista važiuoti jo tinkle arba kuriems išduodamas leidimas važiuoti jo tinkle, tačiau kuriuose nėra įdiegtas sprendimas, kuriuo būtų sušvelninta dėl specifikacijos klaidos atsiradusi sąveikos arba saugos problema.
Jei riedmenų gamintojai (padedami operatorių) praneša apie didelį poveikį esamiems geležinkelių riedmenims, eksploatuojamiems infrastruktūros valdytojo tinkle, infrastruktūros valdytojas gali savanoriškai nuspręsti įvertinti laikinų poveikio mažinimo priemonių įgyvendinimą geležinkelio kelyje, kad esami riedmenys galėtų būti toliau naudojami, kol bus atliktas riedmenų įrangos klaidų ištaisymas.
Infrastruktūros valdytojas atitinkamame INF registro (32) parametre nurodo, kokie klaidų ištaisymai taikomi (t. y. klaidos, dėl kurių tinkle negali vykti įprastas eksploatavimas) riedmenų įrangai.
Tai užregistruojama ne vėliau kaip per 12 mėnesius nuo TSS įsigaliojimo arba užregistruojama, jei jo tinkle įdiegiami nauji arba patobulinti geležinkelio kelio įrenginiai.
Susijusių geležinkelio kelio ERTMS posistemių atveju infrastruktūros valdytojai įdiegia atitinkamus geležinkelio kelio įrangos klaidų ištaisymus, kad TSS atitinkanti riedmenų kontrolės, valdymo ir signalizacijos sistema (įskaitant riedmenų įrangos klaidų ištaisymų diegimą) galėtų įprastai veikti pagal šios CCS TSS B priedėlį (B2 lentelę).
Infrastruktūros valdytojas atnaujina, kai taikoma, esamą ETCS ir radijo ryšio sistemų suderinamumo patikrinimų tipą (ESS / RSS) (t. y. dėl to neturi būti sukurtas naujas ESS / RSS tipas).
7.2.10.3.2.
G e l e ž i n k e l i o į m o n i ų p a re i g o s Geležinkelio įmonės palygina INF registre užregistruotus su riedmenų naudojimo teritorija susijusius klaidų ištaisymus pagal anksčiau pateiktą informaciją, kaip aprašyta 7.2.10.1 punkte, kad nustatytų būtinus klaidų ištaisymus, kurie turi būti įgyvendinti riedmenyse.
Riedmenų ERTMS posistemių, kuriems daromas poveikis, atveju geležinkelio įmonės, padedamos riedmenų įrangos gamintojų, įdiegia būtinus klaidų ištaisymus riedmenų kontrolės, valdymo ir signalizacijos posistemiuose pagal šios CCS TSS B priedėlį (B1.1 lentelę).
7.3.
Specialiosios RMR diegimo taisyklės
7.3.1.
Geležinkelio kelio įrenginiai
7.3.1.1.
GSM-R arba FRMCS įdiegti privaloma, kai: 1)
pirmą kartą įrengiama nauja geležinkelio kelio kontrolės, valdymo ir signalizacijos posistemio radijo ryšio įranga; Kai FRMCS yra pirmoji radijo ryšio A klasės sistema geležinkelio linijoje, turi būti laikomasi 7.3.1.3 punkte nustatytų sąlygų;
2)
eksploatuojama geležinkelio kelio kontrolės, valdymo ir signalizacijos posistemio radijo ryšio įranga patobulinama taip, kad pasikeičia posistemio funkcijos arba eksploatacinės savybės.
Šiuo atveju neatsižvelgiama į pakeitimus, kurie laikomi būtinais, kad būtų pašalinti senosios įrangos saugos trūkumai;
3)
diegiant 2 lygio ETCS reikia duomenų perdavimo radijo ryšio sistemos;
4)
diegiant pirmojo lygio ETCS su informacijos atnaujinimu radijo ryšio priemonėmis, reikia GSM-R duomenų perdavimo radijo ryšio sistemos.
(32) Jei INF registras dar nėra atnaujintas, tinklo nuostatai gali būti naudojami kaip pranešimo apie tokį pakeitimą priemonė.